tomron87/hebrew-wikipedia-sentences-corpus huggingface dataset:
מגדל המטרו בעיר, בגובה של 84 מטרים נחשב לבניין הגבוה ביותר אי פעם ששרד פגיעה ישירה של סופת טורנדו בדרגה F5. ראש העיר דאז, ג'ים גראנברי, מועצת העיר ויורשו של ראש העיר, נוריס טורנר הואשמו במעורבות בתוכנית השיפוץ של מרכז העיר לאחר נזקי הסופה.
גובה העיר מעל לפני הים הוא 992 מטרים, לאבק נחשבת למרכז הכלכלה, החינוך והבריאות של צפון-מערב טקסס.
על פי נתוני לשכת מפקד האוכלוסין של ארצות הברית משנת 2010, שטחה הכולל של העיר הוא 319.99 קמ"ר, מתוכם 317.04 קמ"ר אדמה ו-2.95 קמ"ר מים.
האקלים בלאבק הוא מתון, צחיח למחצה.
עונות הקיץ בעיר הם חמות, עם ממוצע של 78 ימים בשנה עם טמפרטורה של 32°C ו-7 ימים של 38 °C, למרות זאת עקב הצחיחות הטמפרטורות נשארות 21 °C רק במשך כמה לילות.
הטמפרטורה הגבוהה ביותר שנמדדה בעיר היא 46 °C, ב-27 ביוני 1996.
ימי החורף בלאבק הם בדרך כלל שמשיים וקלים יחסית, אך הלילות קרים, בדרך כלל עם טמפרטורות מתחת לאפס.
הטמפרטורה הנמוכה ביותר שנמדדה בעיר הייתה 27 °C-, ב-8 בפברואר 1933.
צפיפות אוכלוסייה הייתה 724.2 אנשים לקמ"ר.
בעיר היו 95,926 יחידות דיור בצפיפות ממוצעת של 302.6 יחידות דיור לקמ"ר.
לאבליז (בקוריאנית: 러블리 즈, באנגלית: Lovelyz) היא להקת בנות מקוריאה הדרומית שהוקמה ב-2014 על ידי וולים אנטרטיינמנט.
הקבוצה מורכבת משמונה בנות והן , יו ג'י-הא, ג'יסו, , , ג'ין, , יהאין.
אלבום הבכורה שלהם, Girls' Invasion יצא לאור ב-17 בנובמבר 2014.
לפני הקמת הקבוצה, לרוב הבנות היה כבר ניסיון בתעשיית הבידור.
בייבי סול עשתה את ההופעה הראשונה בשנת 2011 על ידי הופעת אורח בשיר של אינפיניט H ששמו "Crying" מתוך האלבום Over The Top של הלהקה אינפיניט.
בחודש נובמבר 2011, היא עשתה את הופעת הבכורה שלה כאמנית סולו עם השיר "No Better than Strangers" עם הופעת אורח של הזמר Wheesung.
בחודש ינואר 2012, בייבי סול הופיעה בפעם הראשונה בפני קהל במהלך המופע Second Invasion Concert של הלהקה אינפיניט עם ביצוע של השיר "Crying" יחד עם תת-הלהקה אינפיניט H.
זמן קצר לאחר ההופעה היא ומתאמנת נוספת של וולים אנטרטיינמנט בשם יו ג'י-יה הוציאו לאור שיר בשם "She's A Flirt" עם הופעת אורח של ג'אנג דונג-וו מהלהקה אינפיניט.
ביולי 2012 היא הופיעה בתוכנית הטלוויזיה "שיר אלמותי" עונה 2 בשיר דואט עם חבר הלהקה סונג-קיו מאינפיניט כשהם מבצעים גרסה חדשה לשיר "Woman On The Beach" יחד עם הופעת אורח של ג'אנג דונג-וו.
בשנת 2013 היא ביצעה הופעת אורח בשיר של אינפיניט H ששמו "Fly High".
בשנת 2010, יו ג'י-הא הופיעה בתוכנית הריאליטי יחד עם אינפיניט לפני הופעת הבכורה שלהם בערוץ מנט בתוכנית הנקראת You Are My Oppa.
התוכנית תיעדה את חברי הלהקה שחיו במשך חודשיים עם ילדה בשם יו ג'י-הא שבאותו זמן הייתה בת 18. התוכנית נוצרה בעקבות הגילוי כי לאף אחד מחברי הלהקה אין אחות קטנה במשפחה.
בתוכנית ניתן לראות את חברי הלהקה Epik High, האחד הוא Tablo והשני Mithra Jin שבאותה עת היו תחת וולים אנטרטיינמנט, וכיצד הם מדריכים את חברי הלהקה.
לאחר סיום התוכנית היא נכנסה לתוכנית ההכשרה של וולים אנטרטיינמנט כדי להתאמן להיות זמרת, חלום שהיא גילתה במהלך שהותה עם הלהקה בעת ההתכוננות שלהם להופעת הבכורה שלהם.
את הופעת הבכורה שלה כזמרת סולו היא עשתה ב-2013 כשהיא הוציאה לאור את הסינגל שלה "Delight" יחד עם קליפ וידאו שבו ניתן לראות את חבר הלהקה B1A4 ששמו בארו.
ג'ין עשתה את הופעת הבכורה שלה כזמרת סולו בנובמבר 2013 עם הוצאתו לאור של השיר ששמו "Gone", יחד עם פרסום של הקליפ וידאו שבו מוצגים זיו-מין מהלהקה אקסו והילדה השחקנית קים יו-ג'ונג.
היא הופיעה בפני קהל בהופעה הראשונה שלה במהלך המופע That Summer 2 של הלהקה אינפיניט עם ביצוע של השיר "Life Goes On" יחד עם זוג הזמרים של הלהקה אינפיניט H.
ב-27 בדצמבר 2013, בייבי סול, יו ג'י-הא, ג'יסו, מיג'ו, קיי, ג'ין ,סו-ג'ונג הופיעו בשידור הטלוויזיה של סוף השנה של "KBS Gayo Daejun 2013" כשהן מופיעות כרקדניות יחד עם חברי הלהקה אינפיניט בעת ביצוע השיר "Man in Love".
מיג'ו עשתה את הופעת הבכורה שלה בחודש מאי 2014 כשהיא מככבת כשחקנית הראשית בווידאו קליפ של הלהקה אינפיניט לשיר "Last Romeo".
2014: הופעת בכורה עם האלבום Girls' Invasion
ב -3 בנובמבר 2014, וולים אנטרטיינמנט הודיעו על ההשקה של להקת הבנות לאבליז באמצעות תמונה מקדימה של חברות הלהקה, וכן הקמה של אתר אינטרנט רשמי עבור הלהקה וחשבון רשמי בטוויטר.
ביום למחרת פורסמו התמונות היחידניות של כל אחת מחברות הלהקה.
אך מיד לפני הופעת הבכורה שלהן, חברת הלהקה ג'יסו הייתה מעורבת בשמועה הנוגעת למיניות שלה וכן לאישיות שלה אשר התפשטה באתרי האינטרנט השונים.
בעקבות כך היא לא יכלה להצטרף ללהקה להופעת הבכורה שלהן וכן להופעות הקידום של האלבום בכורה שלהן.
חברת התקליטים נקטה באמצעים כנגד האנשים אשר הפיצו את השמועות ואף הגישו תלונה במשטרה על כך.
החברה לא סיפקה מידע מתי ג'יסו תחזור לפעילות ותצטרף לפעילויות של הלהקה אשר עד עכשיו מופיעות כשבעה.
ב -10 בנובמבר, עוד לפני הופעת הבכורה שלהן, Lovelyz הוציאו לאור את הסינגל שלהן "Good Night Like Yesterday" עם וידאו קליפ שפורסם בערוץ היוטיוב הרשמי של הקבוצה, כשבסרטון מככב קולגה שלהם מחברת התקליטים, סונג-קיו מאינפיניט.
מופע הבכורה שלהם התקיים ב-12 בנובמבר באולם הפארק האולימפי K-ART, והופעת הבכורה שלהם התקיימה ביום למחרת בתוכנית המוזיקה M!Countdown.
אלבום הבכורה של הלהקה Girls' Invasion ווידאו קליפ לשיר הנושא של האלבום ששמו "Candy Jelly Love" הוצאו לאור ב-17 בנובמבר.
האלבום שלהן Girls' Invasion דורג במקום התשיעי בחמישה מצעדי מוזיקה בטאיוואן וכן הגיע למקום הראשון במצעד האלבומים היפני של Tower Records.
הלהקה הפתיעה עם כמות המעריצים הגדולה שהיא צברה, תוך שהיא גוברת על שאר להקות הבנות שעשו את הופעת הבכורה שלהן השנה, באתר המעריצים הרשמי שלהן.
נכון לתאריך ה-16 בנובמבר, ללהקה היו 9,764 חברים במועדון המעריצים שלהן.
מעבר לכך, הלהקה לא קיבלה אהדה מאמצעי התקשורת השונים וזאת בעקבות השמועות שנפוצו על חברת הלהקה, ג'יסו, לפני הופעת הבכורה שלהן.
ב-21 בדצמבר, הלהקה השתתפה בפסטיבל המוזיקה השנתי בשם "SBS Gayo Daejeon".
הן השתתפו בקטע אחד של המופע בשם "Strong Babies" אשר השתתפו בו להקות קיי-פופ חדשות שעשו את הופעת הבכורה שלהן באותה שנה ונחשבות ללהקות החזקות ביותר, הלהקות שמצפים מהן להצלחה רבה.
במהלך ההופעה הלהקה ביצעה את שיר הבכורה שלהן "Candy Jelly Love" וכן ביצעו מופע משותף של השיר "Moves like Jagger" לצד הלהקות החדשות רד ולווט, Winner, ו-Got7.
האלבום של הקבוצה Girls' Invasion יצא לאור מחדש תחת השם Hi ב-3 במרץ 2015 עם שיר נושא חדש בעל אותו שם כמו שם האלבום.
באלבום החדש התווספו שני שירים, שיר הנושא "Hi" ו-"Amusement Park".
הווידאו קליפ לשיר הנושא פורסם בערוץ היוטיוב הרשמי של הקבוצה ב-2 במרץ 2015.
ב-17 באפריל 2015, לאבליז המשיכו את תקופת הקידום של האלבום עם הופעות של השיר "Amusement Park".
הם המשיכו את הופעות הקידום עד 30 באפריל.
ב-22 באפריל הן השתתפו בתוכנית "KCON 2015 Japan M!Countdown" שהתקיימה ביפן אל מול קהל של 15,000 איש.
הופעה זו סימלה את הפעילות הראשונה שלהן בחו"ל.
ב-23 במאי הקבוצה הופיעה במהלך המופע "Dream Concert" לצד קבוצות נוספות באצטדיון גביע העולם בסיאול.
ב-8 באוגוסט, במהלך ההופעה שלהם, אינפיניט הציגו לראשונה את הקליפ וידאו המקורי של הלהקה לשיר שלהם "Last Romeo" שיצא לאור ב-2014, ובו מככבים חבר הלהקה אל וחברת הלהקה לאבליז, ג'יסו בתור הזוג הראשי.
הקליפ וידאו המקורי לא יצא לאור בשל המוטיבים שהיו בו שקושרו לתאונה של המעבורת סיול.
הקליפ וידאו הרשמי אשר יצא לאור במאי 2014 מציג את חבר הלהקה נאם וו-יון יחד עם חברת הלהקה מיג'ו בתור הזוג הראשי.
ב-27 באוגוסט הן הופיעו ב- "Korea Brand and Entertainment Expo" בשאנגחאי, סין יחד עם הקולגות שלהן אינפיניט.
באותו יום, וולים אנטרטיינמנט הודיעו על השקת אלבום חדש של הלהקה באמצעות תמונה מקדימה של חברות הלהקה.
ההודעה פורסמה בעמוד הטוויטר הרשמי של הקבוצה.
זוהי תהיה הפעם הראשונה שבה הקבוצה מופיעה ומקדמת את האלבום עם כל חברות הקבוצה ביחד.
שם האלבום החדש גם הוא מסמל על החשיבות של החזרה הזו כקבוצה שלמה ושמו Lovelyz8.
ב-7 בספטמבר, תמונת הקדמה של כל הקבוצה פורסמה בערוץ הרשמי של הלהקה בטוויטר לקראת הקאמבק שלהן.
התמונה חשפה פרטים נוספים לגבי הקאמבק, כמו למשל הוצאתו לאור של אחד משירי האלבום ב-14 בספטמבר עוד לפני הוצאתו לאור הרשמית של האלבום, Lovelyz8. התאריך המתוכנן להוצאתו לאור של האלבום עוד לא נחשף.
הקאמבק הזה יסמל את הפעם הראשונה שהלהקה תופיע עם כל חברות הקבוצה, והפעם הראשונה שג'יסו תצטרף להופעות הקידום של האלבום.
ב-14 בספטמבר פורסם בערוץ היוטיוב הרשמי של הלהקה הקליפ וידאו לשיר החדש שלהם "Shooting Star".
השיר הוא בלדה שקטה המתארת פרידה של בחורה מהחבר שלה.
ב-28 בספטמבר הלהקה פרסמה בערוץ היוטיוב שלה סרטון מקדים להוצאתו של האלבום שבו ניתן לשמוע קטעים קצרים של כל השירים הנכללים באלבום החדש.
ב-1 באוקטובר יצא לאור האלבום Lovelyz8, האלבום תפס את המקום ה-2 במצעד גאון של קוריאה.
כבר באותו היום הלהקה החלה בסיבוב ההופעות לקידום האלבום בתוכנית המוזיקה M!Countdown כשהן מבצעות את שיר הנושא של האלבום "Ah Choo" ואת השיר "Shooting Star".
בנוסף לכך חברות הלהקה השתתפו בתוכניות רדיו שונות, תוכניות טלוויזיה כמו התוכנית Weekly Idol ששודרה ב-7 באוקטובר ואף עשו מפגשים עם מעריצים ב-11 באוקטובר בערים דאגו ובוסן.
ב-31 באוקטובר, לאבליז הופיעו כאורחות בתוכנית הטלוויזיה You Hee-yeol's Sketchbook והן ביצעו אקפלה לשיר של מייקל ג'קסון, "Beat It".
הביצוע שלהן לשיר זה זכה לאהדה ברשתות החברתיות השונות ברחבי העולם וברשתות טלוויזיה זרות.
ערוץ הטלוויזיה המקומי בשיקגו של Fox News Channel הציג את הביצוע שלהם בשידור וזאת לאחר שאחת המגישות שיתפה לאלפי העוקבים אחריה בפלטפורמת הטוויטר את קטע הווידאו של הלהקה מבצעות שיר זה.
לצפייה בהופעה של לאבליז לחצו כאן בזכות השיתוף והחשיפה לאבליז זכו לחשיפה בינלאומית רחבה וקצרו מחמאות על שירתן.
אתרי אינטרנט רבים כתבו עליהם וביניהם בילבורד
לאבליז ערכו את מפגש המעריצים הרשמי שלהם ומופע הסולו שלהן ששמו "Lovely Day", ב-5 בדצמבר.
הכרטיסים עבור המופע נמכרו כולן בתוך חמש דקות לאחר שהם הוצעו למכירה.
ב-24 בנובמבר, לאבליז פרסמו בעמוד הטוויטר הרשמי שלהן תמונה המסמלת את הקאמבק שלהן עם האלבום העונה לשם Lovelinus.
שם זה דומה לשם אשר נבחר להיות גם השם הרשמי של המעריצים של לאבליז שהוא "LoveInUs".
ב-4 בדצמבר, לאבליז פרסמו בערוץ היוטיוב של הלהקה סרטון מקדים שבו ניתן לשמוע קטעים קצרים של כל אחד מהשירים של האלבום החדש שלהם Lovelinus.
ב-6 בדצמבר הלהקה פרסמה את הווידאו קליפ לשיר הנושא של האלבום שלהם ששמו "For You".
הצילומים לקליפ של הלהקה נעשו באוקינוואה (האי).
ב-7 בדצמבר, בפעם הראשונה מאז הופעת הבכורה שלהן, הלהקה תפסה את המקום הראשון במצעדי המוזיקה בזמן אמת עם השיר החדש שלהן, "For You".
ב-8 בדצמבר נודע כי לאבליז יהיו אורחות בתוכנית הטלוויזיה הפופולרית "Weekly Idol" לצד להקות הבנות טווייס וGfriend.
ב-10 בדצמבר, לאבליז פתחו את חשבון האינסטגרם הרשמי של הלהקה.
ב-11 בדצמבר, לאבליז ביצעו את הקאמבק הרשמי שלהן כשהן הופיעו בתוכנית המוזיקה בטלוויזיה, "מיוזיק בנק" עם שיר הנושא שלהן, "For You".
בתחילת פברואר פורסם כי חברות הלהקה יעשו את הופעתן הראשונה בתוכנית ריאליטי משלהן בשם "Lovelyz in Wonderland" אשר תתחיל את שידוריה ב-2 בפברואר בערוץ SBS MTV ותכלול 8 פרקים.
השיר "Ah Choo" של הלהקה המשיך להופיע במצעדי המוזיקה השונים של קוריאה, זמן רב אחרי שיצא לאור בספטמבר.
ב-25 באפריל 2016 לאבליז הוציאו לאור את המיני אלבום השני שלהן ששמו, A New Trilogy.
שיר הנושא של האלבום הוא "Destiny" והקליפ וידאו של השיר פורסם באותו יום.
לאחר הוצאתו לאור, השיר שלהן זכה למקום ה-7 במצעד גאון, ובכך הפך להיות השיר הראשון של הלהקה שממוקם הכי גבוה במצעדים עד כה.
ב-27 באפריל נודע כי לאחר יציאתו לאור של השיר "Destiny", המפיק של השיר יון סאנג קיבל שיחת טלפון ממפיק מוזיקלי מארצות הברית בשם ברנט פישר.
פישר היה נלהב מאוד מהשיר ומיכולות השירה של בנות הלהקה והציע את תמיכתו כדי שהלהקה תעשה את הופעת הבכורה שלה בארצות הברית.
ב-28 באפריל האלבום החדש של הלהקה כבש את מצעדי המוזיקה ביפן ותפס את המקום הראשון ברשימת המצעדים של טאוור רקורדס.
הישג זה הוא מרשים בהחלט כיוון שהלהקה עוד לא עשתה את הופעת הבכורה הרשמית שלה ביפן.
ב-3 במאי התפרסם כי חברות הלהקה יפעלו בשיתוף פעולה עם משחק לטלפון בשם "Sudden Attack".
לאחר שיתופי פעולה רבים וקידום של המשחק, חברות הלהקה כעת יככבו כדמויות במשחק.
המשחק יערוך אירוע מיוחד שבו השחקנים יוכלו לנסות לשחק בדמויות של חברות הלהקה בחינם, ולזכות במחירים טובים על הדמויות עצמן, פאזלים ועוד.
חברות הלהקה אף הקליטו את עצמן אומרות משפטים של תמיכה או עזרה שיושמעו בעת הופעת הדמויות שלהן במשחק עצמו.
ב-13 במאי תוכנית המוזיקה בטלוויזיה, Inkigayo, הודיעה כי מיג'ו וקיי יהיו מנחות מיוחדות של התוכנית יחד עם ג'ין ו-RM מלהקת BTS.
ב-3 ביוני בעת ביצוע ההופעה של השיר "Destiny" בתוכנית המוזיקה בטלוויזיה, "מיוזיק בנק", חברת הלהקה מיג'ו נקעה את רגלה, אך למרות הפציעה היא המשיכה את ההופעה עד סופה.
למרות הכאב ובשל המיקרופון שהיה פתוח היא לא הביעה את הכאב ואף ביצעה את תנועות הריקוד.
בשל הפציעה, חברת התקליטים הודיעה כי מיג'ו לא תיקח חלק בהופעות הקידום של הלהקה בשבוע הקרוב על מנת שתוכל לנוח.
זמן קצר לאחר ההודעה על הופעת הבכורה של הקבוצה ב-3 בנובמבר 2014, חברת הקבוצה ג'יסו הפכה למטרה של שמועות באינטרנט שבהן היא מואשמת בהתעללות במתאמנות לשעבר של החברה וולים אנטרטיינמנט, וכן הפצת תמונות העירום של מאהב/ת לשעבר ללא הסכמה.
כתוצאה מכך, עוד לפני הופעת הבכורה היא הפסיקה את פעילותה יחד עם הקבוצה ואושפזה בבית החולים לקבלת טיפול רפואי עקב התמוטטות נפשית.
ג'יסו והסוכנות שלה מאוחר יותר הגישו ראיות לתחנת המשטרה בנוגע להאשמות במטרה לפתוח בחקירה של האנשים העומדים מאחורי הפצת השמועות.
ב-20 בנובמבר היא השתחררה מבית החולים וחזרה לגור עם הוריה במקום להישאר בבית המגורים יחד עם חברות הקבוצה שלה.
מאוחר יותר המשטרה הודיעה כי היא מצאה את האדם שעמד מאחורי השמועות והפיץ אותן, וכי נגד אותו אדם הוגש כתב אישום ב-20 בינואר 2015.
ב-11 בפברואר 2015, וולים אנטרטיינמנט הודיעו כי ג'יסו לא תשתתף בהופעות הבאות של הקבוצה, מכיוון שהמשטרה עוד חוקרת את המקרה שלה.
ב-8 במאי 2015, שני אנשים (ששמותיהם שמורים), אשר הפיצו את השמועות הכוזבות באינטרנט על ג'יסו נעצרו בגין העבירות של לשון הרע והוצאת דיבה וכן הוטל עליהם קנס כספי.
ב -14 ביולי, וולים אנטרטיינמנט הודיעו כי שום דבר עוד לא נקבע לגבי עתידה של ג'יסו ופעילותה עם הלהקה וכי ההחלטה לחזור לקבוצה תיעשה רק על ידיה.
בחודש יוני מעריצים זיהו את ג'יסו יוצאת מבניין הסוכנות שלה יחד עם חברות הקבוצה שלה, וכן הפרופיל שלה הכולל את פרטיה עודכן בדף הבית הרשמי שלהם.
המקרים הללו העלו בקרב המעריצים תהיות נוספות האם היא חוזרת לפעילות יחד עם הקבוצה.
ב-15 בספטמבר החלו להופיע השמועות בנוגע לג'יסו מחדש, וזאת בעקבות ראיון בלעדי שנתנה אחת הנאשמות מהחקירה הקודמת לפורטל "The Fact".
בראיון היא טענה כי השמועות לגבי ג'יסו הן נכונות וכי חברת התקליטים החתימה אותה על חוזה כדי שלא תדבר יותר על הנושא.
בראיון עצמו התגלו פרטי החוזה והקלטות של השיחות שהתרחשו בין הנאשמת לבין חברת התקליטים.
בעקבות ראיון זה אזרחים רבים החלו להשמיץ את שמה של ג'יסו שוב.
ב-18 בספטמבר חברת התקליטים הודיעה כי היא תגיב למתרחש בהליכים משפטיים כנגד הנאשמת שהתראיינה, וכן נגד חברתה ובת דודתה, שגם הן היו נוכחות בשיחת המשא ומתן.
בעקבות הראיון החברה תפתח בהליכים משפטיים כנגד שלוש הבנות מכיוון שהם אינם יודעים כרגע מי מהן התראיינה והפיצה את המידע החסוי.
שם לידה: Lee Su-jeong (בקוריאנית: 이수정)
מקום לידה: גוואנג'ו, קוריאה הדרומית
שם לידה: Yoo Ji-ae (בקוריאנית: 유지애)
שם לידה: Seo Ji-soo (בקוריאנית: 서지수)
מקום לידה: אינצ'ון, קוריאה הדרומית
שם לידה: Lee Mi-joo (בקוריאנית: 이미주)
מקום לידה: אוקצ'און-גון, קוריאה הדרומית
שם לידה: Kim Ji-yeon (בקוריאנית: 김지연)
שם בעברית: קים ג'י- יהון
שם בעברית: פאק מיונג- הון
מקום לידה: בוסאן, קוריאה הדרומית
שם לידה: Ryu Su-jeong (בקוריאנית: 류수정)
מקום לידה: דאג'ון, קוריאה הדרומית
שם לידה: Jung Yein (בקוריאנית: 정예인)
אלבום מידע רשימת שירים מיקום הכי גבוה במצעדים מכירות 1 Girls' Invasion
אופן: CD, digital download7מכירות בקוריאה: 10,483+
אלבום מידע רשימת שירים מיקום הכי גבוה במצעדים מכירות 2 Hi~ (Repackage edition)
אופן: CD, digital download4מכירות בקוריאה: 13,796+
אלבום מידע רשימת שירים מיקום הכי גבוה במצעדים מכירות 3 Lovelyz8
שם השיר שנההמיקום הכי גבוה במצעדים מכירותשם האלבוםבקוריאה"Candy Jelly Love"2014 48 מכירות בקוריאה: 32,660+Girls' Invasion"Hi~"2015 23 מכירות בקוריאה: 335,663+Hi~ (Repackage Album)"Ah-Choo" 44 מכירות בקוריאה: 45,822Lovelyz8"—" סימון לאלבומים שלא נכנסו למצעדים או לא הושקו באותה מדינה..
שםשנההמיקום הכי גבוה במצעדים מכירות שם האלבוםבקוריאה"Good Night Like Yesterday"2014 40 מכירות בקוריאה: 35,343+Girls' Invasion"Shooting Star"2015 34 מכירות בקוריאה: 53,469 Lovelyz8"—" סימון לאלבומים שלא נכנסו למצעדים או לא הושקו באותה מדינה.
שיתופי פעולה ושירי סולו ראויים לציון
לאגואה היא שכונה אמידה שמיועדת למגורים, באזור הדרומי של ריו דה ז'ניירו.
השכונה ממוקמת מסביב ללגונה דה פריטש, ממנה קיבלה גם השכונה את שמה.
השכונה גובלת בשכונות: איפנמה, לבלון, קופקבנה, גאביה, ז'ארדים בוטניקו ואומאיטה.
מסביב ללגונת דה פריטש יש שביל אופניים באורך 7.5 קילומטר ופארקים רבים.
השכונה היא השכונה השלישית שהכי יקר לחיות בה בדרום אמריקה.
היא אחד מהמקומות היחידים בריו דה ז'ניירו שאין בהם פאבלות.
לאגוס המכונה גם מדינת לאגוס (על מנת להבדיל אותה מהעיר לאגוס) היא המדינה הקטנה בניגריה מבחינת שטח אשר ממוקמת בדרום-מערב המדינה.
מדינת לאגוס היא המרכז הכלכלי החשוב של ניגריה, ובה נמצאת העיר לאגוס, אשר מהווה מטרופולין חשוב.
אם לאגוס הייתה מדינה עצמאית, היא הייתה הכלכלה החמישית בגודלה באפריקה.
ישנן מחלוקות בין הממשל הניגרי לבין הממשל המקומי לגבי מספר התושבים בלאגוס כפי שנמדד במפקד האוכלוסין ב-2006. המדינה גובלת במדינת אוגון ממזרח ומצפון, בבנין ממערב, ובאוקיינוס האטלנטי מדרום.
המדינה הוקמה ב-27 במאי 1967, כחלק משינוי החלוקה הפדרטיבית של ניגריה.
עד להקמת המדינה, לאגוס נוהלה באופן ישיר על ידי הממשל הפדרלי.
בתחילה לאגוס הייתה גם בירת המדינה וגם בירת ניגריה כולה.
בשנת 1976 בירת מדינת לאגוס הועברה מלאגוס לאיקג'ה.
בשנת 1991 אבוג'ה הפכה לבירתה הרשמית של ניגריה, ובכך החליפה את לאגוס.
למרות כל אלה, העיר לאגוס נשארה המרכז הכלכלי החשוב ביותר והעיר המאוכלסת במדינת לאגוס ובניגריה כולה.
בשנת 2020 החל אכלוס מתחם "אקו אטלנטיק" שנבנה על חצי האי מיובש לחופי האויקאנוס.
לאגדו היא עיירה בקמרון שנמצאת באזור הצפון.
לאגדו ממוקמת כ-41 ק"מ מבירת האזור גארואה, כ-627 ק"מ מבירת המדינה יאונדה, כ-85 ק"מ מהגבול עם ניגריה, כ-80 ק"מ מהגבול עם צ'אד וכ-260 ק"מ מהגבול עם הרפובליקה המרכז-אפריקאית.
כמות המשקעים הממוצעת היא 1,536 מילימטרים בשנה.
חודש ספטמבר הוא החודש שיש בו הכי הרבה גשם (367 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).
לאגדו ממוקמת ליד הכביש D87 ונמצאת כ-17 ק"מ מהכביש הלאומי N1.
לאדבשניה (בהונגרית: Ládbesenyő) הוא כפר קטן במחוז בורשוד-אבאוי-זמפלן שבצפון מזרח הונגריה.
כמו כפרים רבים באירופה גם בכפר חל פיחות משמעותי בכמות התושבים החל מ-559 תושבים בשנת 1941, 291 תושבים בשנת 2013 ו-285 תושבים בשנת 2018.
לאגרשטטה (מגרמנית: Lagerstätte, ברבים לאגרשטטן (Lagerstätten), מילולית "מקום האחסון") הוא מרבץ של סלעי משקע הכולל מאובנים שהשתמרו בצורה יוצאת דופן, לעיתים כולל רקמות רכות.
תצורות אלו הן כתוצאה מקבורת גופת בעל החיים בסביבה נטולת חמצן שבה יש ריכוז נמוך של חיידקים.
תנאים אלו מעכבים את הריקבון של חלקי הגוף זמן רב לאחר שאלו הוטבעו בחומר האופף אותם.
לאגרשטטן משתרעים על פני כל התקופות החל מעידן הנאופרוטרוזואיקון ועד זמננו.
הפלאונטולוגים מבחינים בין שני סוגים:
קונצנטרט-לאגרשטטן (Konzentrat-Lagerstätten, לאגרשטטן של ריכוז) – מרבצים עם ריכוז ייחודי של חלקים אורגניים קשים נפרדים, כמו שכבות של עצמות של בעלי חיים רבים.
לאגרשטטן מסוג זה פחות מרהיבים מהסוג השני הידוע יותר של הלאגרשטטן.
האיכות של המאובנים בפני עצמם אינה גדולה, אבל המספר הגדול של המאובנים עשוי להכיל את כל טווח הגילים של מין מסוים, ומכך אפשר ללמוד על חייו של המין.
מעבר לכך, היחסים בין המינים עשויים להוביל למסקנות בדבר המערכת האקולוגית, וממנה לשחזר את מארג המזון של התקופה.
לאגרשטטן של ריכוז אמיתי צריך להוכיח מנגנון הגורם לריכוז המאובנים, למשל כתוצאה ממוות המוני, ולא הצטברות אקראית של מספר גדול של פרטים.
מרבצים שיש בהם ריכוז גבוה של מאובנים המייצגים קהילת בעלי חיים באתרה, כדוגמת שכבות של שוניות או של צדפות אינם נחשבים כלאגרשטטן.
קונסרווט-לאגרשטטן (Konservat-Lagerstätten, לאגרשטטן של שימור) – מרבצים הידועים בשל ההשתמרות יוצאת הדופן של אורגניזמים מאובנים או עקבותיהם, לעיתים קרובות בפירוט מדהים.
עור, שיער, נוצות, רקמות שרירים, תאים הכוללים את גרעין התא, שחלות עם ביציות, ואפילו דם.
בין השאר בודדו חלבונים, ואפילו DNA, אם כי רק בדגימות צעירות (מהרביעון).
הטפונומיה של המאובנים משתנה בין האתרים.
לאגרשטטן של שימור חיוניים במתן תשובות לרגעים החשובים בתולדות האבולוציה והחיים.
לדוגמה, פצלי ברג'ס בקולומביה הבריטית מספקים מידע רב על עולם החי במסגרת הפיצוץ הקמבריוני, ובאבן גיר זולנהופן נתגלה העוף הקדום ביותר הידוע, הארכאופטריקס.
יש סוגים רבים של "קונסרווט-לאגרשטטן".
דוגמאות ידועות כוללות קבורה של חרקים חיים בתוך ענבר, ההקפאה העמוקה של יונקים, דוגמת ממותה צמרית בקפאת-עד, תהליך הכבישה של בעלי חיים שטבעו בביצות נפט וחניטה של הרקמות ביובש עז.
פצלי ברג'ס מהקמבריון למשל הם קהילה של בעלי חיים ימיים שוכני קרקעית המדגימים לאגרשטטה של "מרבצי קבורה מהירה", בעוד שפצלי פוסידוניה (Posidonia Shale) מדרום גרמניה, שבהם נתגלו איכתיוזאורים בהריון, הם דוגמה ל"מרבצי מים מעופשים".
בפועל, רוב הלאגרשטטן משלבים בין שני הסוגים, והלאגרשטטה של אבן הגיר זולנהופן, שבו נתגלו הדגימות של המין העתיק ביותר הידוע של עוף, היא דוגמה מושלמת לאתר מסוג זה.
כמו בכל התהליכים המתארים את השלבים בהפיכת צמחים או בעלי חיים למאובנים, מתחלק תהליך הטפונומיה של בעלי חיים בלאגרשטטה לשלושה שלבים:
נקרוזה (necrosis) – מתייחס למוות של האורגניזם ויכול להתרחש מסיבות פיזיולוגיות :גיל, מחלות או מסיבות טראומטיות כתוצאה ממוות פתאומי.
ביוסטרטינומיה (biostratinomy) – מתייחסת למהלך האירועים מהמוות ועד הקבורה במשקע.
תהליך זה יכול להיות מהיר (קבורה של חרקים בענבר או יונקים בזפת) או שאורך שנים במקרה של שכבת עצמות.
עבור השתמרות של רקמות רכות צריך הזמן בין המוות לזמן שבו בעל החיים נמצא בסביבה נטולת חמצן ונטולת אוכלי פגרים להיות קצר ככל האפשר.
דיאגנזה (diagenesis) – הפיכת הרקמות לסלע (התאבנות).
גם במהלך החלפת החומר האורגני בסלע המשמר את המבנה המקורי עשויות המולקולות האורגניות להיפגע.
חום עז יהפוך אותם לנפט ומשקל השכבה הקוברת עשוי לפגוע בדגימות.
להשתמרות הרקמות הרכות יש כמה השלכות חשובות:
מחקר המורפולוגיה של החלקים הרכים, בנוסף למורפולוגיה של השלד או של הקונכייה.
הכרה של מינים שאינם מכילים חלקים קשים, ולכן במצב רגיל לא עוברים התאבנות.
ב-1986 חישב סיימון קונוויי מוריס שרק כ-14% מהסוגים שבפצלי ברג'ס הכילו רקמות ביומינרליים בחייהם.
כלומר 85% מהסוגים שנתגלו אינם קיימים בביוטה מהקמבריון שהשתמרה בתנאים טפונומיים רגילים.
לדוגמה, ה-Marrella (סוג של פרוקי-רגליים) היא המין הנפוץ ביותר בפצלי ברג'ס (למעלה מ-15,000 פרטים), מכאן שהייתה מין נפוץ מאוד במערכת האקולוגית של תקופתה, והיא אינה קיימת באף אתר קמבריון אחר בעולם.
האוסף הגדול של בעלי החיים בלאגרשטטה משרטט תיעוד שלם יותר של המגוון הביולוגי ואורח החיים הקדום ומאפשר שחזור כלשהו של הפלאואקולוגיה של קהילות בעלי חיים ימיים קדומים.
כך למשל הקשרים בין החלקים הקשים של קבוצת הקונודונטים (Conodonta) היו בבחינת תעלומה עד שהרקמות הרכות הקשורות אליהם נתגלו סמוך לאדינבורו בסקוטלנד בפצלי השמן התחתונים של גרנטון (Granton Lower Oil Shale) מהקרבון.
מידע ממגוון רחב של אורגניזמים שנמצאו בלאגרשטטן תרמו לשחזור הפילוגנטי של כמה מקבוצות בעלי החיים.
נראה כי לאגרשטטן מתואמים אוטומטית באופן זמני, אולי מכיוון שגורמים סביבתיים גלובליים כמו אקלים עשויים להשפיע על הרבדתם.
כמה דרכי טפונומיה יכולים לייצר לאגרשטטן.
בפאונה של האורסטן, השתמרויות בסלע אנתרקוניט (הקרוי בשוודית אורסטן) בשוודיה, ובסוג דוֹאוּשָׁאנְטְווֹ (Doushantuo type preservation) האורגניזמים השתמרו בזרחות
השתמרות מסוג ביטר ספרינגס (Bitter Springs type preservation) באוסטרליה משמרת אורגניזמים בסיליקה.
שכבות דקות פחמתיות הם תוצאה השתמרות מסוג פצלי ברג'ס בקנדה.
פיריט משמר אורגניזמים בפרוטרוט בהשתמרות מסוג "שכבת הטרילוביטים ביצ'ר" (Beecher's Trilobite Bed) במדינת ניו יורק בארצות הברית
השתמרות מסוג אדיקר – משמרת דפוסים באמצעות ביופילם
Lada XRAY הוא רכב שטח קרוסאובר קומפקטי, המיוצר על ידי יצרנית הרכב הרוסית AvtoVAZ.
עוצב על ידי צוות בראשות סטיב מאטין, המעצב הראשי של לאדה וסטה.
הוא הוצג לראשונה כקונספט באוגוסט 2012 בסלון הרכב הבינלאומי במוסקבה.
גרסה חדשה יותר, Lada XRAY Concept 2, יצאה לראשונה באוגוסט 2014. Lada XRAY שוחרר למכירה בתחילת 2016.
אב הטיפוס הופק על ידי ורמארמודל סארו באיטליה בעלות של 1,000,000 $.
הקרוסאובר מתאפיין בעיצוב חד, עם כיסוי מושב מצופה עור, יחד עם לוח מחוונים עתידני ומערכת הדמיה.
יש לו מראה חיצוני מסוגנן, הכולל זוג פנסים ארוכים ודקים.
הסורג הקדמי דומה לאות "X".
AvtoVAZ מקווה שהמומחיות של מאטין תביא את המותג לקדמת השוק הרוסי שיתחיל עם הקונספט החדש.
לשם יש שתי משמעויות: בתור X-Ray (קיצור לקרינה אלקטרומגנטית) וכראשי תיבות (X - קיצור ל"קרוסאובר", Recreation, Activity, Youth).
לדברי ג'סטין קופלר ממגזין TopSpeed, היצרנית AvtoVAZ שמרה על פיתוח רכב ה-Lada XRAY שלה תחת "מנעול ומפתח כל כך הדוק" עד שמי ששמע על הפרויקט לא גילה בו עניין בעת שהוצג בתערוכת הרכב במוסקבה.
הוזכר שתא הנוסעים של לאדה XRAY ממשיך גם בעיצוב הפרוגרסיבי החיצוני שלו.
לאדה XRAY הוצגה לראשונה באוגוסט 2014 בסלון הרכב הבינלאומי במוסקבה כרכב קונספט.
המכונית נוצרה על בסיס דאצ'יה סנדרו המיוצר על ידי Automobile Dacia, חברת הבת של רנו שיש לה שליטה על AvtoVAZ, אך היא כוללת עיצוב מקורי, מנועים, תיבות הילוכים ואפשרויות שונות, שאינן זמינות לסנדרו בשוק הרוסי.
הרכב נוצר בדצמבר 2015. לאדה XRAY הוא הקרואוסבר העירוני הקומפקטי הראשון בתולדות החברה.
עיצוב המכונית מבוסס על פלטפורמת Dacia B0 והוא תוצאה של עבודת משולבת של המומחים של רנו ו-AVTOVAZ.
הייצור החל בדצמבר 2015 בהתאמה מלאה ללוח הזמנים שהוכרז בעבר על ידי החברה.
הוא מיוצר באתר הייצור בעיר טוליאטי במחוז סמרה.
תחילת המכירות החל ב־14 בפברואר 2016.
לאדה XRAY מגיע עם 1.6 ליטר 106 PS (78 קילוואט) או 1.8 ליטר 122 PS (90 מנועי בנזין kW), תיבת הילוכים ידנית אוטומטית בעלת 5 הילוכים זמינה כאופציה לגרסת 1.8 ליטר.
מנוע הבנזין של הרנו-ניסאן HR16 בנפח 1.6 ליטר (110 HP, 81 kW) ששולב בעבר, חדל להיות חלק מהרכב מיולי 2016.
גוף המכוניות הראשון הורכב בטוליאטי באוקטובר 2015 לצורך נסיעות מבחן, ואילו הייצור בפועל של רכבי השוק החל בדצמבר 2015. רכבי ה-XRAY הראשונים הופיעו בשוק הרוסי ב-14 בפברואר 2016.
לאדה גרנטה היא מכונית שפותחה על ידי יצרנית הרכב הרוסית AvtoVAZ בשיתוף פעולה עם רנו, המבוססת על פלטפורמת לאדה קלינה.
מכירות המוניות החלו ברוסיה ב-1 בדצמבר 2011.
ייצור נוסף במפעל איז'בסק החל בספטמבר 2012, לאחר שדגם VAZ-2107 הישן יצא מהייצור.
גרסת האצ'בק 5 דלתות, שמטרתה להחליף את סדרת לאדה סמארה 2 שייצורה הופסק, עלתה לראשונה לכביש בשנת 2014.
לאדה גרנטה הייתה הדגם הנמכר ביותר ברוסיה משנת 2013 עד 2015 ובשנת 2019.
לאדה גרנטה נחשבת לצעד נוסף של מפעל אווטוואז בייצור מכוניות מודרניות בהתאמה לצרכיהם של רוסים צעירים ומשפחות רוסיות קטנות המעוניינות במכוניות מסגמנט הסופר-מיני, אשר היו לפופולריות יותר ברוסיה אחרי 2010. יתרה מזאת, הגרנטה התמודדה בהצלחה עם מכוניות מייבוא ברוסיה מכיוון שרוב רכבי הסופרמיני האירופאים הם קטנים יותר בממדיהם ויקרים יותר.
הגרנטה נבדקה על ידי ARCAP בשנת 2012, וזכתה לציון של שני כוכבים מתוך ארבעה.
ברכב המבחן הייתה כרית אוויר של טאקאטה לנהג, אך לא לנוסע.
הקריטריון לפגיעות ראש היה 522 עבור הנהג ו-880 לנוסע.
הגרנטה ברמת גימור "לוקס" זכתה שלושה כוכבים מתוך ארבעה ו-10,5 נקודות מתוך 16 במבחן ריסוק שנערך בשנת 2015 על ידי ARCAP.
ניקוד פגיעות הראש, ה-HIC, היה 590 עבור הנהג ו-428 לנוסע, ואילו הדחיסה של חלל בית החזה נמדדה כ-28 מ"מ ו-25 מ"מ בהתאמה.
המכונית נבדקה עם שתי כריות אוויר וחגורות בטיחות.
לאדה גרנטה WTCC, במסגרת צוות לאדה ספורט, מתמודדת באליפות העולם לרכבי תיור מאז עונת 2012. הנהג הראשי של הצוות הוא ג'יימס תומפסון בעוד מכונית שנייה נהגו אלכסיי דודוקאלו ומיכאיל קוזלובסקי.
בעונת 2014, רוברט הוף, אלוף עונת 2012, הצטרף גם הוא לקבוצה ברכב שלישי.
במאי 2013, "AvtoVAZ" קראה לצרכנים להחזיר כ-30,000 מכוניות לאדה גרנטה וקלינה שנמכרו בשל בעיות שהתגלו במערכת הבלימה.
העיצוב החדש לא הוגדר כדור חדש של כלי רכב מהדגם אלא כעיצוב מחודש לאותו רכב תחת השם LADA Granta FL (כאשר FL הוא ראשי תיבות באנגלית למילה Facelift = מתיחת פנים לרכב).
במפעל עצמו של החברה הדגם מכונה "לאדה גרנטה החדשה".
מכירת הדגם המחודש החלה ב-1 בספטמבר 2018, כאשר ב-25 בדצמבר החלו המכירות המסחריות של Lada Granta.
ב-8 בפברואר 2019 החברה הציגה דגם מיוחד לבתי ספר לנהיגה.
אל משפחת LADA Granta המחודשת, צורפו דגמי האצ'בק ויוניברסל המהווים חידוש לדגם לאדה קלינה (שהופסק ייצורו).
בשנת 2019 הופיעו כמה שינויים חדשים.
גרסת השטח של הקרוס היא דגם קלינה קרוס מחודש.
העיצוב המעודכן של החלק הקדמי של המכונית בסגנון ה-X הארגוני של המותג לאדה.
מכוניות ממשפחת לאדה גרנטה פלורידה קיבלו פגוש קדמי חדש עם תוספת בצורת X מכרום, רדיאטור, פנסים קדמיים, צורת פגושים הקדמיים שונתה.
על מכונית הסדאן שונתה צורת מכסה תא המטען, אליה עברה לוחית הרישוי.
הפגושים האחוריים הוחלפו ונצבעו בצבע גוף בכל רמות הגימור.
הותקנה נעילת מכסה תא מטען אלקטרומכנית וכפתור לפתיחה.
הותקן לוח קדמי מעודכן מבית לאדה קלינה 2 עם סטים מרכזיים מלבניים.
לוח מחוונים מעודכן מותקן עם דיגיטציה רדיאלית של הטכומטר ומד מהירות.
המנועים מצוידים בבוכנות "נטולות תקע" עם חריצים כדי למנוע התנגשות של שסתומים עם בוכנות כשחגורת העיתוי נשברת.
הותקנה תיבת הילוכים רובוטית AMT: זמן העברת ההילוכים הופחת, נוספו מצבי נהיגת ספורט.
לאדה איז'בסק היא חברה בת של יצרנית הרכבים AvtoVAZ שבסיסה בעיר איז'בסק, שברוסיה.
זו הייתה בעבר חברה בת של איזמאש תחת המותג IzhAvto וייצרה גם אופנועים וגם מכוניות.
החברה קיבלה את שמה הנוכחי בשנת 2017 והיא מייצרת עבור אווטוואז את דגמי הלאדה השונים.
החברה החלה בייצור כלי רכב בשנת 1958, עם יצירת אב-טיפוס ארבע-גלגלי לשימוש כפרי, רכב האוגוניוק NAMI 048, שהשתמש בשלדת GAZ ו-, רכב זה לא יצא לייצור המוני.
מפעל הרכב איז'בסק הוקם בשנת 1965 עם יצרנית הרכב הצרפתית רנו כקבלן הראשי.
העיצוב החל לסטות ממקורות רכבי ה-AZLK החל משנת 1970, כאשר החברה שמרה על שני פנסים עגולים במקום לאמץ את המלבניות של מוסקוביץ'.
בשנת 1971 עוצב מחדש ה-412IE שנבנה במפעלים באיז'בסק.
לרכבי 412 שבנו באיז'בסק היה מוניטין של היותם באיכות טובה יותר מרכבי המוסקביץ'.
בשנות התשעים הייצור ירד בגלל היעדר מימון ושיטות ניהול לא תקינות, ועד שנת 1999 ייצר המפעל פחות מ-10,000 כלי רכב בשנה.
החברה הפכה לחברת בת עצמאית של יצרנית הנשק Izhmash בשנת 1996, כאשר הוקמה כחברה נפרדת בשם DAO "Izhmash-Avto".
בסופו של דבר נרכש המפעל על ידי קבוצת SOK בשנת 2000. עד שנת 2003 ייצר המפעל 94,200 מכוניות כולל הז'יגולי ורכבי איז' אודה.
מכונית הסדאן קיה ספקטרה הופקה עבור יצרנית הרכב הקוריאנית במסגרת הסכם שותפות משנת 2005. בשנת 2009, IzhAvto הגישה בקשה לפשיטת רגל.
מאז רכישתה על ידי AvtoVAZ בשנת 2010, ייצר המפעל דגמי ניסאן ולאדה, כולל לאדה גרנטה, ניסאן סנטרה וניסן טיידה.
המפעל הוא גם אחד מאתרי הייצור של לאדה וסטה, שהושקה בשנת 2015. ההחלטה על ייצור הווסטה באיז'יבסק התקבלה על ידי מנכ"ל AvtoVAZ לשעבר, בו אנדרסון, בשל איכות התפישה הגבוהה יותר במפעל בהשוואה למפעל הראשי של הקבוצה בטוליאטי.
המפעל בנה את המכונית ה-5 מיליון בדצמבר 2017.
האופנוע הראשון של החברה היה IZh 1 משנת 1928, שתוכנן על ידי המהנדס הסובייטי פיוטר ולדימירוביץ' מוכארוב (1888 – 1934).
בשנות השבעים והשמונים אופנועים אלה נמכרו בבריטניה תחת המותגים קוזאק ונבאל.
החברה הייתה יצרנית האופנועים הסובייטים הגדולה ביותר.
ייצור אופנועי Izh הסתיים בשנת 2008.
לאדה 110 או VAZ-2110 היא מכונית קומפקטית, שנבנתה על ידי יצרנית הרכב הרוסית AvtoVAZ בשנים 1995–2009. הוא הוליד שתי נגזרות קרובות: לאדה 111 ולאדה 112. הוחלף בהמשך על ידי הלאדה פריאורה.
אב הטיפוס של לאדה 110, המכונה סדרת 300, נוצר בשנת 1987 ושופר באווירודינמית בזופנהאוזן, גרמניה, בשיתוף פעולה בין מהנדסי AvtoVAZ לבין פורשה.
הייצור החל במנועי 8 שסתומים; מאוחר יותר הוצע מנוע בן 16 שסתומים.
בסך הכל, המכונית שקלה סביב 1,050 קילוגרם.
היו לו חלונות חשמליים, מחשב נסיעה, היגוי כוח ולוחות גוף מגולוונים.
דגמים שהוזרקו באמצעות דלק צוידו במערכת ניהול מנועים אלקטרונית.
בתחילת 2006 הוצגו פנסים אחוריים חדשים ולוח מחוונים מחודש.
המכונית הצליחה מאוד בשוק המקומי והוא עדיין פופולרי בקרב נהגי מוניות במחוז הפדרלי הדרומי בשל מחירו הנמוך.
בשנת 2007 דגמי לאדה 110, 111 ו-112, עברו מודרניזציה והוחלפו ברכבי Lada Priora.
בשנת 2007 הופסק ייצור דגם ה-110 על ידי לאדה; עם זאת, יצרנית הרכב האוקראינית "תאגיד בוגדן" המשיכה לייצר אותו כבוגדן 2110 לשוק האוקראיני עד 2014.
בשנת 2002 הוענקו אפס כוכבים מתוך ארבעה אפשריים על ידי תוכנית הערכת הבטיחות הרוסית ARCAP.
הסוקרים ציינו כי קריטריוני הפגיעה לא חרגו מהערכים הבטוחים, פנים הרכב היה מחושב היטב מבחינת הבטיחות וגוף המכונית היה מחוספס מאוד והראה תוצאות טובות יותר מאלו של ניסאן אלמרה, פורד אסקורט, מיצובישי לנסר, יונדאי אקסנט וסוזוקי בלנו.
עם זאת, דחיסת החזה על ידי חגורת הבטיחות הייתה גבוהה מדי, והסוקרים הגיעו למסקנה כי המכונית זקוקה לכריות אוויר וחגורות בטיחות מודרניות יותר, כדי לעמוד בתקני הבטיחות החדשים.
לאדה 110 התמודדה באליפות העולם לרכבי תיור בשנת 2008 והונהגה על ידי ויקטור שפובלוב (מספר 28) וג'אפ ואן לאגן (מספר 29).
קבוצת לאדה ספורט החלה את עונת 2009 עם שלישיית רכבי לאדה 110 עם ג'אפ ואן לגן, קיריל לאדיגין וויקטור שפובלוב כנהגים.
בהמשך השנה הרכבים הוחלפו על ידי דגמי לאדה פריאורה.
Lada 111 או VAZ-2111 היא מכונית הנעה קדמית של AvtoVAZ בעלת גוף סטיישן (שינוי לעומת הלאדה 110).
הוא יוצר משנת 1998 עד 2009. הרכב מיוצר עדיין בצ'רקסי על ידי קבוצת בוגדן, המשווקת אותו כ"בוגדן 2111 ", עם שינויים קלים בלבד.
Lada 112 או VAZ-2112 היא מכונית המיוצרת על ידי יצרנית הרכב הרוסית AvtoVAZ, תחת המותג לאדה.
הלאדה 112 הוצגה בשנת 1999 והיא מעט יותר מודרנית ומפנקת יותר מרכבי לאדה המסורתיים.
המכונית פופולרית יחסית ברוסיה כיום.
היא מגיעה עם מנוע 1.5 עד 1.6 ליטר ויכולה להגיע למהירות מרבית של 185 קמ"ש ותאוצה מ-0 למאה קמ"ש תוך 12 שניות.
הגיעה עם תיבת הילוכים בעלת חמישה הילוכים ובלמי תוף אחוריים.
לאדה הוא מועדון כדורגל מקצועני רוסי מהעיר דימיטרובגראד שנוסד בשנת 2017 על בסיס מועדון קודם.
מאז עונת 2019/20 הוא מתמודד באליפות PFL, השלישית בחשיבותה במדינה.
בתחילת 2017 המועדון הוקם כחלופה למועדון "דימיטרובגראד" שהתמודד בשנים 2013–2016 בליגה השלישית ובמקום מועדון "טורפדו-דימיטרובגראד", שהשתתף בתחרויות העיר דימיטרובגרד ובאליפות אוליאנובסק (2016).
המועדון הוקם בשם "סבר" בשנת 2016.
בשנה שלאחר מכן, עונת 2018, הקבוצה קיבלה את השם "לאדה".
באותה שנה, לאדה התמודדה בגביע הרוסי בעונת 2018/19, שם שיחקה משחק אחד, אחרי שהפסידה ב-30 ביולי בשלב 1/128 ללאדה טוגליאטי, המשחק הסתיים בשוויון 2:2 והוכרע בתוצאה 5:6 בדו-קרב פנדלים.
הנהלת הקבוצה ניסתה להעפיל לאליפות PFL בעונת 2018/19, אך ההחלטה המקדימה שקיבל מושל מחוז אוליאנובסק סרגיי מורוזוב בסוף עונת 2017 לא יושמה מסיבות כלכליות.
לפני עונת 2019/20 המועדון נרשם באליפות הליגה השנייה, באזור אורל-וולגה (כאשר למאמן מונה רינאט אייטוב, שהיה בעבר חלק מצוות האימון של וולגה אוליאנובסק).
בגביע רוסיה, הקבוצה הפסידה כבר בסיבוב הראשון ב-20 ביולי 2019 כשהובסה על ידי "חימיק-אבגוסט" בתוצאה 0:2. הקבוצה סיימה את עונת הבכורה בליגה המקצוענית במקום החמישי לפני שהליגה הופסקה בשל האירועים שהובילו להטלת סגר כללי במהלך התפרצות נגיף הקורונה ברוסיה והאליפות לא חודשה, עם זאת הקבוצה שמרה על מקומה בליגה המקצוענית.
לקראת עונת 2020/2021 מונה קונסטנטין פרטמונוב למאמן הראשי.
המועדון עורך את משחקי הבית באצטדיון טורפדו בעיר דימיטרובגראד.
כמו כן תוכנן להשתמש באצטדיון סטרויטל לחלק מהמשחקים והמועדון אירח בו את משחקיו בשנת 2017.
לאבריס היא, על פי פלוטרכוס, המילה הלידית לגרזן הכפול .
פלוטרכוס מספר כי המילה לאבריס היה תרגום לידי למילה "גרזן": .
חוקרים רבים, כולל אוונס, טוענים כי המילה לבירינת נגזרת מלאבריס ובכך מרמזת על "בית הגרזן הכפול".
תאגיד כוהנים בדלפי נקרא "לאביאדס" (Labyades).
השם המקורי היה כנראה "Labryades", משרתי הגרזן הכפול.
בתקופה הרומית בבית פטרס ומסן, סגדו לאלילה לאפריה, המזוהה בדרך כלל עם ארטמיס.
נאמר כי שמה נגזר מהאזור סביב דלפי.
בכרתים "הגרזן הכפול" אינו כלי נשק, אולם הוא מלווה תמיד נשים, ולא גברים.
ביקס מתייחס ליחס של לבירינת ולאבריס כספקולטיבי, ובמקום זאת מציע יחס עם המילה לורה (λαύρα), "רחוב צר", או לתיאונים הקריאני דבראונדוס (Δαβραυνδος).
ייתכן גם שהמילה לבירינת נגזרת מהמצרים, ופירושה: "המקדש בכניסה לאגם".
המבוך המצרי ליד אגם קארון מתואר על ידי הרודוטוס וסטראבון.
הכתובת בכתב ליניארי ב, על לוח ΚΝ Gg 702, רשום da-pu2-ri-to-jo-po-ti-ni-ja.
הקריאה המקובלת היא λαβυρίνθοιο πότνια ("הפילגש של הלבירינת").
על פי חוקרים מודרניים מסוימים יכול להיות רשום שם או משהו דומה, ומכאן הוא יכול להיות ללא קשר מסוים עם או המבוך.
בכרתים העתיקה, הלאבריס היה סמל קדוש חשוב לדת המינואית.
בכרתים הגרזן הכפול מלווה רק אלות, אף פעם לא אלים זכרים.
נראה שזה היה סמל קשת הבריאה (מטר-ארצ'ה).
במזרח הקרוב ובחלקים אחרים באזור, בסופו של דבר, אלוהויות גבריות השתמשו בגרזנים מסוג זה לעיתים קרובות ונראה שלאבריסים הופכים לסמלים של הרעם, סמל שנמצא לעיתים קרובות קשור לסמל הגרזן.
בלבראונדה שבקאריה, הגרזן הכפול מלווה את אל הסערות, זאוס לבראונדוס.
סמלים דומים נמצאו על צלחות של תרבות חרס ליניארית ברומניה.
הגרזן הכפול קשור לאל השמיים והסערה החורי, תֶשוּבּ.
השם החתי והלווי שלו היה תַרְחֻנ.
שניהם מתוארים כשהם אוחזים בחזיז רעם משולש ביד אחת וגרזן כפול ביד השנייה.
באופן דומה, זאוס זורק את חזיז הרעם כדי לזמן סערה.
הלאבריס, או הפלקיס, הוא הגרזן הכפול שזאוס משתמש בו כדי לזמן סערה, והמילה היוונית המודרנית יחסית לברק היא "גרזן כוכבים" (ἀστροπελέκι astropeleki).
פולחן הגרזן הכפול נשמר באי היווני בוזג'אאדה ובכמה ערים בדרום-מערב אסיה הקטנה, והוא מופיעה בתקופות היסטוריות מאוחרות יותר בפולחן אל הרעם של אסיה הקטנה (זאוס לבריינדאוס).
בהקשר של המלך המיתולוגי של אטיק, תסאוס, הלבירינת של המיתולוגיה היוונית נקשר לעיתים קרובות לארמון המינואי של קנוסוס.
זה מבוסס על הקריאה של ליניארי ב–a-pu2-ri-to-jo-po-ti-ni-ja בתור ααβυρίνθοιο πότνια ("פילגש המבוך").
עם זאת, לא בטוח שאפשר לפרש את המבוך כ"המקום של הגרזנים הכפולים" ויתרה מכך שזה צריך להיות קנוסוס; רבים אחרים נמצאו, למשל, במערת ארקאלאצ'ורי, שם נמצא גרזן ארקאלוכורי המפורסם.
על מטבעות יוונים מהתקופה הקלאסית (לדוגמה Pixodauros) יש סוג של זאוס נערץ עומד זקוף עם שרביט בידו השמאלית והגרזן הדו-ראשי על כתפו.
בכרתים הרומית, הלאבריס לעיתים קרובות היה קשור לאמזונות המיתולוגיות.
לעיתים הוא משמש כסמל לפוליתאיזם הלני.
כסמל של תנועת האלה הנאופגניות, הלאבריס מייצג את הזיכרון של טרום הפטריארכלית בחברות מטריסטיות.
בפרשנויות פמיניסטיות, הלאבריסות הן סמל למטריארכיה.
בקירגיזסטן, "לאבריס" הוא ארגון זכויות להט"ב.
מטרת הקבוצה היא לשפר את איכות חייהם של כל הלהט"בים בארצם וכן במרכז אסיה.
באופן דומה, "לאבריסז" היא עמותה בהונגריה לנשים לסביות וביסקסואליות.
בשנות ה-70, הלאבריס אומצה על ידי הקהילה הלסבית בתור סמל פמיניסטי לסבי שמייצג כוח ועצמאות.
הדגל הלסבי של הלאברי, שנוצר בשנת 1999, כולל לאבריס על גבי המשולש השחור ההפוך ומוצב על רקע סגול.
הגרזן הכפול משמש אגודות לשימור פולקלור כרתים ועמותות ביוון ומחוצה לה, מדי פעם כאשר הכיתוב "labrys" משקף את ההגייה היוונית המודרנית.
ביוון, הלאבריס שימשו כסמל למטקסיזם.
בתקופה הטוטליטרית של משטר 4 באוגוסט (1936–1941), הוא ייצג את הארגון הלאומי לנוער בחסות המשטר (EON), שכן מנהיגו, יואניס מטאקסס, האמין שהוא הסמל הראשון של כל התרבויות ההלניות.
סמל הלאבריס שימש בצורה בולטת גם את צרפת של וישי, כאשר הסמל היה מוצג על דגלו האישי של ראש המדינה פיליפ פטן, על מטבעות ובכרזות תעמולה שונות.
בשנות ה-60 של המאה ה-20 הלאבריס שימשו גם על ידי התנועה הנאו-פשיסטית והימנית הקיצונית האיטלקית אורדין נובו, הבולטת ביותר על דגלם.
אמנם גרזנים כפולים נפוצים במסגרות מודרניות של פנטזיה אפית, במציאות לא נהגו להשתמש בהם בקרב.
גרזנים כפולים היו נפוצים ביעור בצפון אמריקה, להב אחד היה חד ושימש לכריתה ואילו השני היה קצת יותר קהה למטרת ביתור.
מכיוון שעובדי היערות (חוטבי עצים) היו רחוקים מהציוויליזציה לפרקי זמן ארוכים, הם היו זקוקים לדרך לבדר את עצמם.
כך נולד ספורט זריקת הגרזן הכפול.
בעשורים האחרונים הספורט נעשה לספורט רשמי כאשר החברה השוודית Gränsfors Bruk כותבת את הכללים המקובלים ביותר.
ישנם כיום מספר מועדונים ברחבי אירופה שזורקים גרזנים כפולים.
זריקת גרזנים כפולים היה רשמי בשנות התשעים, ואילו השלכת הבקיעה פורמלית בשנת 2006.
לאגר הוא סוג של בירה שתססה ו"התבגרה" בטמפרטורה נמוכה (15-12 מעלות צלזיוס).
לאגרים מיוצרים משמרי לאגר, שמסוגלים לתסוס בטמפרטורה נמוכה יחסית.
ישנו מנעד רחב של לאגרים שמשתנים בצבעם, בטעמם ובאחוז האלכוהול שלהם; הם יכולים להיות בהירים, ענבריים או כהים, ואחוז האלכוהול שלהם נע לרוב בין 4% ל-7%, אם כי ניתן למצוא גם לאגרים בעלי 2% או 10% אלכוהול.
כיום, לאגר בהיר ("חיוור") הוא סגנון הבירה הנצרך ביותר בעולם והזמין ביותר מבחינה מסחרית.
משמעות המילה "לאגר" בגרמנית היא "אחסון", שכן בירות הלאגר אוחסנו לפני שתייתן.
עד המאה ה-19, שומשה המילה הגרמנית "Lagerbier" כדי לתאר כמעט את כל סוגי הבירות שבושלו והתבגרו בטמפרטורה נמוכה.
היום, המילה "לאגר" משמשת בגרמניה כדי לתאר בעיקר בירות מדרום גרמניה, ואלה מתחלקות ל"הלס" (בהיר) ו"דונקל" (כהה).
לאגרים בעלי כמות כשות גדולה יותר נקראים "פילזנר" או "פילס".
בבריטניה, המונח "לאגר" מתייחס לרוב ללאגרים בהירים שמקורם בסגנון הפילזנר.
לאגרים נעים בצבעם בין צהבהב בהיר במיוחד, דרך גוני ענבר בז'אנרים כמו לאגר וינאי ועד חום כהה ושחור בבירות דוגמת דונקל ושוורצביר.
עומק הצבע נובע מאופי גרעיני הלתת שמשומשים בבישול הלאגר; בכדי לייצר לאגר בהיר משתמשים בלתת שעורה לא קלויה, ולעיתים אף מוסיפים דגנים אחרים דוגמת אורז ותירס על מנת להעניק סיומת קלה ו"קריספית" לבירה.
לאגרים כהים יותר דורשים לתת קלויה ברמות משתנות, וזאת על מנת ליצור פרופיל טעמים קלוי יותר, ואף כמעט שרוף.
הלס, לאגר בהיר ומאלטי שמבושל באופן מסורתי באזור מינכן, גרמניה.
פילזנר, לאגר בהיר וכשותי שמקורו בעיר פלזן שבצ'כיה, אשר היה הבסיס לסגנון הלאגר האמריקאי המודרני.
מארצן, לאגר ענברי שבושל באופן מסורתי במינכן לכבוד חגיגות האוקטוברפסט.
בוק, סגנון שמקורו בעיירה איינבק שבמרכז גרמניה, מתאפיין באחוז אלכוהול גבוה יותר מאשר רוב הלאגרים (7% או גבוה מזה).
סגנונות-המשנה של הבוק כוללים את ה"מאיבוק" (המוגש באופן מסורתי בחודש מאי, בהיר יותר בצבע ובגוף), ה"דופלבוק" (בעל אחוז האלכוהול הגבוה אף יותר) וה"אייסבוק" (בירה שעברה תהליך הקפאה וריכוז).
לאגר וינאי, לאגר שצבעו נע בין ענברי עדין לחום, ומקורו בווינה, אוסטריה.
גולדסטאר היא דוגמה ללאגר וינאי.
דונקל, לאגר כהה ומאלטי שגווניו נעים בין ענברי כהה לחום.
שוורצביר, לאגר שמבושל עם לתת קלויה מאוד שמעניקה לו צבע חום-שחור עמוק וטעמים שמזכירים שוקולד וקפה.
הלאגרים הנפוצים ביותר בעולם כיום הם לאגרים בהירים.
טעמם של הלאגרים הבהירים הוא עדין לרוב, והיצרנים ממליצים לשתותם לאחר קירור.
צבעם צהבהב בהיר עד זהוב, הם בעלי גוף קל ולרוב מבושלים עם "כשות אצילה" - זני כשות בעלי מרירות נמוכה וארומות גבוהות.
תהליך הבישול האופייני לסגנון זה התפתח באמצע המאה ה-19, כאשר גבריאל סדלמאייר (Gabriel Sedlmayr) לקח את הטכניקות ששימשו אותו לבישול אייל בהיר אל מבשלת ספאטן (Spatenbräu) בגרמניה ויישם אותן על שיטות בישול הלאגר הקיימות.
הליך הבישול שהמציא סדלמאייר אומץ במהרה על ידי מבשלי בירה נוספים, ובראשם יוסף גרול (Josef Groll) שהפיק בבוהמיה (כיום חלק מצ'כיה) את בירת הפילזנר הראשונה - פילזנר אורקל.
הבירות שבושלו בהליך זה - בהירות, עדינות ויציבות - הפכו במהרה למצליחות ביותר והתפשטו בהדרגה אל כל רחבי העולם, עד שהיו לסגנון הבירה הנצרך ביותר בעולם כיום.
סגנון הלאגר הוינאי פותח על ידי אנטון דרייר (Anton Dreher) בשנות ה-30 של המאה ה-19. בשנת 1833, בזמן שטייל עם גבריאל סדלמאייר באנגליה ובסקוטלנד, דרייר צבר ידע אודות תהליך ההפקה של הלתת הבהיר.
הוא שילב את טכניקות הפקת הלתת עם התססה בטמפרטורה נמוכה, וזאת בעזרת שמרים שניתנו לו על ידי סדלמאייר.
בסוף שנות ה-40 של המאה ה-19, שכר דרייר מרתף בו הוא ביגר ויישן את הבירות שלו בטמפרטורה נמוכה, תהליך שנקרא "לאגרינג".
התוצאה הייתה בירה "נקייה", ענברית ובהירה ביחס לבירות אחרות באותה התקופה, הודות לשימוש בכבשנים "אנגליים" נטולי-עשן.
לאגרים וינאיים יאופיינו לרוב בצבע נחושתי, ענברי או אדמדם-חום, מרירות נמוכה, טעמי כשות נמוכים, ארומות מאלטיות ובין 4.8 ל-5.4 אחוזי אלכוהול.
לאגרים היו כהים בעיקרם עד שנות ה-40 של המאה ה-19; לאגרים בהירים לא היו נפוצים עד מחצית המאה השנייה, אז הוצגו פיתוחים טכנולוגיים שהקלו על ייצורם.
לאגרים כהים נעים בצבעם בין ענברי לחום-אדמדם כהה.
לאגרים כהים שונים יכולים להיות מסווגים בתור לאגר וינאי, לאגר ענברי, דונקל, טמאווה (tmavé) או שוורצביר, בהתאם לצבעם, לשיטת הבישול ולאזור בו הם נוצרו.
משמעות המילה "טמאווה" (tmavé) בצ'כית היא "כהה", וזהו המונח המקובל לכלל הבירות הכהות בצ'כיה; בירות כהות מאוד עד גוון כמעט שחור מכונות "צ'רנה פיבו" (černé pivo) - "בירה שחורה".
המילה הגרמנית ל"כהה" היא "דונקל" (Dunkel), וזהו המונח המקובל לכלל הבירות הכהות בגרמניה.
עם אחוז אלכוהול ממוצע של בין 4.5 ל-6% בנפח, בירות דונקל הן חלשות יותר מדופלבוק, סגנון נוסף של בירה בווארית כהה.
דונקל הוא הסגנון המסורתי של העיירות והכפרים בבוואריה.
שוורצביר, לאגר כהה הרבה יותר וכמעט שחור, עם טעמים המזכירים שוקולד, קפה ואניס (בדומה לסטאוט), מיוצר באופן מסורתי בסקסוניה ותורינגיה.
"לאבלייס" הוא סרט קולנוע אמריקאי משנת 2013, מסוגת הדרמה הביוגרפית.
הסרט עוסק בחייה של לינדה לאבלייס, שכיכבה בסרט הפורנוגרפי "גרון עמוק" משנת 1972, ובדרך כלל נחשב אחד הסרטים שהחלו את "תור הזהב של תעשיית הסרטים הפורנוגרפיים" , ובסרטים פורנוגרפיים נוספים.
הסרט מתאר את חייה של לאבלייס מגיל 20 ועד גיל 32.
את הסרט ביימו צמד הבמאים זוכי האוסקר רוב אפשטיין וג'פרי פרידמן, על פי תסריט מאת אנדי בלין.
בסרט מככבים אמנדה סייפריד, פיטר סארסגארד, שרון סטון, אדם ברודי, ג'יימס פרנקו, קלואי סביני וג'ונו טמפל.
הקרנת הבכורה של הסרט התקיימה ב-22 בינואר 2013, במסגרת פסטיבל הסרטים סאנדנס.
ולאחר מכן הוקרן הסרט בבתי הקולנוע בארצות הברית בתפוצה מוגבלת החל מ-9 באוגוסט של אותה השנה.
בפעם הראשונה מוצג סיפורה של לאבלייס באופן חיובי, כמי שעלתה לגדולה והפכה לכוכבת מצליחה ומאושרת.
בפעם השנייה מוצג סיפורה של לאבלייס מזווית שונה, המראה את מסכת ההתעללות, האונס והמניפולציות שעברה מצד בעלה וגורמים אחרים שניצלו אותה למטרותיהם.
השנה היא 1970 ולינדה סוזן בורמן מתגוררת עם הוריה בפלורידה, אליה עברו מניו יורק.
באחד הלילות, בזמן שהיא וחברתה הטובה ביותר, פטסי, רוקדות במועדון, לינדה מושכת את תשומת לבו של אדם בשם צ'אק טריינור, והשניים מתחילים לנהל מערכת יחסים.
לינדה, שמצבה הנפשי פגיע, מתוודה בפני צ'אק שמערכת היחסים שלה עם הוריה מתוחה לאחר שנכנסה להריון מחוץ לנישואין וילדה בן, שאותו מסרה לאימוץ בלחץ אמה.
צ'אק, המבוגר מלינדה, מלמד אותה לבצע אקטים מיניים שונים, מה שגורם לה בתחילה לריגוש.
באחד הלילות מגלה דורותי, אמה של לינדה, שלינדה יצאה ללא רשות ונוזפת בה בחריפות, מה שמאלץ את לינדה לעזוב את הבית ולעבור לגור עם צ'אק, ובהמשך להינשא לו.
במהלך אחת המסיבות בהן משתתפים השניים, צופה לינדה לראשונה בסרטי פורנו ביתיים שצ'אק צילם, ואומרת לצ'אק שילדות טובות לא עושות דברים מהסוג הזה.
שישה חודשים לאחר מכן משחררת לינדה את צ'אק מהכלא בערבות, לאחר שהואשם בשידול לזנות, למרות טענותיו שלא היה לו מושג מה מתרחש מאחורי הפאב שלו.
מאחר שהשניים מחוסרי אמצעים ונואשים, צ'אק משכנע את לינדה לשחק בסרטי פורנו.
ב-1972 לינדה משחקת בסרט הפורנו "גרון עמוק", שבו היא עושה שימוש בשם הבמה החדש שלה, "לינדה לאבלייס".
הסרט הופך ללהיט ענק ומרוויח למעלה מ-30,000 דולר כבר בשבוע הראשון.
כשהסרט הופך לתופעה בין-לאומית, לינדה מוזמנת לראיונות ברדיו, בעיתונות, והופכת למוקד בתוכניות לייט-נייט.
חייה מוצגים כמרגשים וזוהרים, היא מדגמנת בעירום ומוזמנת למסיבות מדי שבוע.
במהלך הקרנה פרטית בלוס אנג'לס, משכנע יו הפנר, מייסד הירחון פלייבוי, את לינדה שיש לה פוטנציאל להיות יותר משחקנית פורנו.
טבעו האכזרי והאלים של צ'אק נחשף בהדרגה, ומתברר שהתמונה שהוצגה על חייה הזוהרים והמרגשים של לינדה אינה מציאותית.
צ'אק חונק את לינדה במהלך קיום יחסי מין, אך מסרב לעצור כשהיא מבקשת זאת, ובהמשך הוא אף מאלץ אותה באיומי אקדח לעסוק בזנות.
לינדה המוכה הולכת לבקר את הוריה ומבקשת מהם לחזור הביתה.
על אף שהיא מספרת להם את האמת על חייה ועל האלימות והשליטה שהיא חווה מצד בעלה, דורותי מעודדת את לינדה לחזור אליו ולהמשיך את חייהם המשותפים מאחר שהדת אוסרת על גירושים.
צ'אק מגלה שלינדה דנה עם ג'ררד דמיאנו, במאי "גרון עמוק", על שכרה מבלי להודיע לו על כך, ומעניש אותה בכך שהוא מכריח אותה להתקלח במים קרים כקרח.
שנים אחרי ההצלחה של "גרון עמוק" צ'אק מנסה לשכנע את לינדה לככב בסרט פורנו נוסף.
לינדה מסרבת, וצ'אק, שכעת מתברר כסאדיסט, מכריח את לינדה להשתתף באקט של גאנג באנג.
נסיונותיה לברוח מסתיימים בכך שצ'אק ישן על לינדה, כמעט חונק אותה תוך כדי.
יום לאחר מכן נפגשת לינדה בחשאי עם מפיק "גרון עמוק", אנתוני רומנו, ומספרת לו שהיא מבקשת לצאת מעולם הפורנו.
היא מגלה לרומנו על ההתעללות שהיא עוברת בביתה.
רומנו, איש העולם התחתון, מזועזע.
הוא מכניס את לינדה למלון והוא ושומרי ראשו תוקפים את צ'אק הן כנקמה על ההתעללות בלינדה, והן בשל 25,000 דולר שהוא חב להם.
שש שנים לאחר מכן, לינדה נשואה ללארי מרציאנו, מתגוררת בלונג איילנד, ואם לבן.
לינדה עוברת בדיקת פוליגרף לפני שהיא מפרסמת את הביוגרפיה שלה, "Ordeal", המפרטת את קורותיה בשנים בהן עברה התעללות מידיו של צ'אק, שגנב את כל הכסף שהרוויחה מההופעה ב"גרון עמוק".
לינדה מתארחת בתוכנית האירוח של פיל דונהיו, והוריה מתמוטטים בבכי כשהם צופים בראיון.
כמה ימים לאחר מכן מגיעים לינדה, בעלה ובנם לפלורידה במטרה להתפייס עם הוריה של לינדה.
אמנדה סייפריד בתפקיד לינדה לאבלייס - כוכבת הסרט "גרון עמוק"
פיטר סארסגארד בתפקיד צ'אק טריינור - בעלה הראשון של לאבלייס
שרון סטון בתפקיד דורותי בורמן - אמה של לאבלייס
רוברט פטריק בתפקיד ג'ון בורמן - אביה של לאבלייס
ג'ונו טמפל בתפקיד פטסי - חברתה הטובה של לאבלייס
כריס נות' בתפקיד אנתוני רומנו - איש עולם תחתון ואחד ממפיקי "גרון עמוק"
בובי קנאבלי בתפקיד לואיס "בוטשי" פריינו - מפיק "גרון עמוק"
האנק עזריה בתפקיד ג'ררד דמיאנו - במאי הסרט "גרון עמוק"
אדם ברודי בתפקיד הארי רימס -שחקן פורנו, שיחק בסרט "גרון עמוק"
קלואי סביני בתפקיד עיתונאית פמיניסטית
ג'יימס פרנקו בתפקיד יו הפנר - בעליו של הירחון פלייבוי
דבי מזר בתפקיד דולי שארפ - שחקנית פורנו, שיחקה בסרט "גרון עמוק"
וס בנטלי בתפקיד תומאס - צלם
אריק רוברטס בתפקיד נאט לאורנדי - בודק פוליגרף
דייוויד גריארה בתפקיד לארי מארצ'יאנו - בעלה השני של לאבלייס
בחודש ינואר 2011 הוצע התפקיד של לינדה לאבלייס לשחקנית קייט הדסון, שהייתה אז בהריון.
השחקן ג'יימס פרנקו יועד באותה העת לגלם את תפקיד בעלה הראשון, צ'אק טריינור.
על פי התכנון הפקת הסרט תוכננה להתחיל לאחר שהדסון תלד.
נכון לאפריל 2011, הדסון עדיין הייתה מעורבת בפרויקט.
ב-1 בנובמבר 2011 פורסם שההפקה דנה עם אמנדה סייפריד ופיטר סארסגארד באפשרות לפיה יגלמו את דמויותיהם של לאבלייס וטריינור.
ב-16 בנובמבר 2011 הודיעה השחקנית שרון סטון כי נבחרה לגלם את דמותה של דורותי בורמן, אמה של לאבלייס.
בדצמבר 2011 לוהקו ג'ונו טמפל ווס בנטלי לתפקיד חברתה הטובה ביותר ובעלה השני של לאבלייס, בהתאמה.
בדצמבר 2011 לוהק ג'יימס פרנקו לתפקיד של יו הפנר.
רוברט פטריק, האנק עזריה, כריס נות' ובובי קנאבלי קיבלו את התפקידים של ג'ון בורמן (אביה של לאבלייס), גרי דמיאנו, אנתוני רומנו ובוטשי פריאנו בהתאמה.
בינואר 2012 לוהקו אדם ברודי ואריק רוברטס לתפקידים של הארי רימס ונאט לאורנדי, ודמי מור אישרה הופעת קמע בתפקיד העיתונאית גלוריה סטיינם.
מספר שבועות לאחר מכן החליטה מור לפרוש מהסרט עקב נסיבות אישיות, והוחלפה על ידי השחקנית שרה ג'סיקה פרקר.
הסצנה בהשתתפותה של פרקר נמחקה בסופו של דבר.
קורי הרדריקט ודבי מזר מגלמים את פרנקי קרוקר ודולי שארפ.
קלואי סביני מגלמת עיתונאית פמיניסטית.
על מנת להכין את עצמה לתפקיד קראה סייפריד את ספריה של לאבלייס, וצפתה בסרטים בהם הופיעה על מנת ללמוד לדבר כמוה.
סייפריד צפתה בסרט "גרון עמוק" ועברה אימונים במטרה ללמוד לדבר במבטא ניו-יורקרי.
ברודי התכונן לתפקיד של רימס בצפייה בראיונות עמו.
הוא סיפר שמעצרו והרשעתו של רימס בעוון קשירת קשר להפיץ דברי תועבה בתחומי המדינה אינם מופיעים בסרט.
הוא תיאר את מערכת היחסים בין רימס ללאבלייס על הסט כיחסים בין אחים, והוסיף שרימס היה אנטיתזה לבעלה של לאבלייס, טריינור.
ב-13 בינואר 2012 דיווח ה"הוליווד ריפורטר" שהצילומים החלו בלוקשיינים בלוס אנג'לס.
כמה ימים לאחר מכן פורסמו צילומים של סייפריד מהסט.
חלק מהסצנות צולמו בגלנדייל, קליפורניה.
אפשטיין בחר להשתמש בסרט צילום 16 מילימטר שמתאפיין במרקם "גרעיני" כמחווה לסרטי שנות ה-70 שעליהם מדברת העלילה.
במהלך הצילומים היה שיתוף הפעולה בין סייפריד לסארסגארד מוצלח כל כך שסייגפריד כינתה אותו בראיון "השחקן הטוב ביותר שיצא לי לעבוד איתו".
הסצנה בה השתתפה שרה ג'סיקה פרקר לא הגיעה לגרסה הסופית של הסרט, מאחר שהוחלט שהסרט יסתיים ב-1980, ולא ב-1984 כפי שתוכנן מראש.
עקב כך, תפקידה של גלוריה סטיינם הפך ללא רלוונטי.
באתר "רוטן טומטוז" קיבל הסרט ביקורות חיוביות מ-53% מהמבקרים, על בסיס 129 חוות דעת, ובציון ממוצע של 5.68/10. הקונצנזוס בין המבקרים באתר קבע ש"אמנדה סייפריד ופיטר סארסגארד עושים את המיטב עם החומר שקיבלו, אבל "לאבלייס" חסר עומק ולא מספיק משכנע כדי לעשות צדק עם נושאו המרתק".
האתר "מטאקריטיק" נתן לסרט ציון של 51 מתוך 100 על בסיס 37 ביקורות, המעיד על "ביקורות מעורבות או ממוצעות".
טוד מקארתי מה"הוליווד ריפורטר" כתב שהסרט "נעשה בצורה חכמה".
ריצ'רד רופר נתן לסרט ציון B+ וכתב שהסרט "אף פעם לא מגיע לניצחון גדול או מעורר השראה.
הוא עשוי טוב ומשוחק טוב, אבל הסרט הוא תזכורת לכף שכוכבת הפורנו המפורסמת ביותר מסרט הפורנו המפורסם ביותר שנעשה אי פעם, הייתה קורבן לפני ולפנים".
רוב נלסון מהמגזין "וראייטי" טען שהסיפור האמיתי עליו מבוסס הסרט עבר רידוד ל"סדרה של וינייטות בסגנון סרטים מצוירים".
אמנדה מיי מיינקה כתבה שהאופן שבו גילמה סייפריד את לאבלייס היה "מצוין" אבל מסרה שהסרט כולו היה "בינוני".
מספר ספקות הועלו כלפי רמת הדיוק ההיסטורי של הסרט.